यही नहीं, अगर आप यह सोचते हैं कि अमेरिका में नौकरियों का मिलना सिर्फ काबिलियत पर निर्भर करता है, तो इस सोच को भी कुछ हद तक बदल लीजिए. ट्रंप की अगुवाई वाला अमेरिका वैसे ही विदेशी छात्रों को जॉब मिलने के सारे रास्ते बंद करने में लगा है, स्थिति पहले भी बहुत पारदर्शी नहीं रही है. पहले भी देखा यही जाता रहा है कि एक नॉन अमेरिकी को जॉब मिलना काबिलियत के साथ इस बात पर निर्भर करता है कि उसने पढ़ाई के दौरान अपने सीनियर्स के साथ कैसे संबंध बनाए और इससे भी बढ़कर यह कि उसका प्रोफेसर उसे कितना सपोर्ट करता है.